**Svētes pagasta 2025.gada sporta svētku**

**nūjošanas-staigāšanas sacensību nolikums**

1. **MĒRĶIS UN UZDEVUMI**

1.1. Veicināt iedzīvotāju dalību Svētes pagasta sporta svētkos, sporta un veselības veicinošās aktivitātēs, popularizējot nūjošanu/staigāšanu gan kā iesildīšanās, gan kā veselības sporta disciplīnu.

1.2. Popularizēt nūjošanas kā sporta veida prestižu, atpazīstamību un iedzīvināšanu laukos.

1.3. Pievērst Latvijas vadošo institūciju un amatpersonu uzmanību infrastruktūrai bērnu, jauniešu un vecāka gadagājuma iedzīvotāju nūjošanas/staigāšanas aktivitāšu īstenošanai laukos.

**2. LAIKS, VIETA, DISTANCE**

2.1. Sacensības notiek 2025.gada 2.augustā Svētē. Ceļa segums – asfalts un grants.

2.2. Sacensību starta un finiša vieta:  **Skolas iela 2-8, Svēte (blakus Svētes pamatskolas stadionam).**

2.3. Sacensībām paredzētas šādas distances:

 2.3.1. Sporta svētku dalībnieku iesildīšanās distance (arī **Ģimenes distance**) – 4.5 km. Laika limits – 1h 20 min.

 2.3.2. Mazā sporta distance – 9 km (divi apļi). Laika limits 1h 30 min.

 2.3.3. Lielā sporta distance – 22,5 km (pieci apļi). Laika limits 3h 30 min.

**3. DALĪBNIEKI**

3.1. Ikviens Jelgavas novada un Jelgavas pilsētas iedzīvotājs, kā arī ikviens nūjošanas un staigāšanas cienītājs Latvijā.

3.2. Sacensību trasē patstāvīgi bez vecākiem var doties bērni sākot no 10 gadu vecuma.

3.3. Dalībnieki - nūjotāji startē tikai ar nūjošanai paredzētām nūjām. Nūjot var gan ar asfalta segumam paredzētiem uzgaļiem, gan bez tiem.

3.4. **Ģimenes distanci** veic **staigājot** ģimene – divi vecāki un viens vai vairāki bērni līdz 7 gadu vecumam vai viens vecāks un viens vai vairāki bērni līdz 7 gadu vecumam.

3.5. Ja kādai no sporta distancēm (**9 vai 22.5 km**) piesakās mazāk kā trīs dalībnieki, neveidojot sacensību konkurenci, tie tiek iekļauti nākamajā garākajā distancē, kurā ir vairāk dalībnieku.

**4. VECUMA GRUPAS UN STARTA LAIKS**

**4.1. Nūjotāji:** Dalībnieki dalījumā pēc distancēm (**4.5 km, 9 km un 22.5 km**), bez dalījuma vecuma vai dzimuma grupās.

**4.2. Staigātāji:**

4.2.1. Ģimenes ar bērniem līdz 7 gadu vecumam (tikai **4.5 km distance**) - divi vecāki un viens vai vairāki bērni līdz 7 gadu vecumam vai viens vecāks un viens vai vairāki bērni līdz 7 gadu vecumam.

4.2.2. Dalībnieki dalījumā pēc distancēm (**4.5 km un 9km**), bez dalījuma vecuma vai dzimuma grupās.

4.3. Sacensību dalībnieki startē dalījumā pēc distancēm no starta vietas **Skolas iela 2-8, Svēte (blakus Svētes pamatskolas stadionam).**, un virzās pa noteiktām norādēm uz ceļa uz finišu, kas garāko distanču veicējiem ir arī kontrolpunkts.

4.3.1. Starts 22.5 km distancei - **plkst. 11.05** ( ~5min pēc atklāšanas ceremonijas sākuma);

4.3.2. Starts 9 km distancei - **plkst. 11.10** ( ~10min pēc atklāšanas ceremonijas sākuma);

4.3.3. Starts 4.5 km distancei - **plkst. 11.15** ( ~15min pēc atklāšanas ceremonijas sākuma).

4.4. **Dalībnieki staigātāji distancē** startē pēc tam, kad ir startējuši nūjotāji.

**5. ĒRTĪBAS UN LAIKA KONTROLE**

**5.1. Dalībnieku **reģistrācija** tiek veikta elektroniski sākot no 2025.gada 8.jūlija līdz 2025.gada 1.augusta plkst.17.00**

**5.2. Dalībnieki var reģistrēties distancēm arī sacensību norises dienā **– 2025.gada 2.augustā no plkst. 10.30 līdz 11.00**.**

**5.3. Katram reģistrētajam dalībniekam tiek izsniegts numurs un laiks tiks fiksēts ar elektroniskās laika kontroles sistēmas palīdzību.**

**5.4. Ģimenes distancē ģimene startē un finišē kopā. Ģimenes komandas laiks tiks fiksēts pēc pēdējā ģimenes dalībnieka distancē.**

**5.5.** Ūdens ņemšanas punkts tiks izvietots startā/finišā.

**6. ORGANIZATORI**

6.1. Sacensības organizē biedrība “Iepazīsti laukus” ar Jelgavas novada Sporta pārvaldes atbalstu.

6.2. Sacensību organizators var veikt izmaiņas nolikumā, kā arī sacensību vietas un laika izvēlē.

**7. DROŠĪBA**

7.1. Dalībnieks, reģistrējoties un saņemot sacensību numuru, apliecina, ka uzņemas pilnu atbildību par savas veselības atbilstību distances veikšanai, kā arī ievēro sacensību noteikumus un nolikumu.

7.2. Sacensību organizatori rekomendē konsultēties ar ģimenes ārstu ikvienu dalībnieku, kas nejūtas pārliecināts par savu veselības stāvokli, lai veiktu nūjošanas/staigāšanas distanci.

7.3. Sacensību organizatori nenes atbildību par dalībnieku iespējamām traumām vai veselības traucējumiem sacensību laikā.

7.4. Sacensību dalībniekus sacensību laikā trasē aizliegts pavadīt ar velosipēdiem vai skrituļslidām.
7.5. Dalībniekiem un līdzjutējiem, ierodoties uz pasākumu ar suņiem, obligāti jānodrošina tiem uzpurnis. Ja sunim nav uzpurnis, sacensību tiesnešiem ir tiesības aizliegt dalībniekiem un to līdzjutējiem turpināt dalību pasākumā.

7.6**. Nūjošanas/iešanas sacensībās dalībniekiem ir jāievēro spēkā esošie ceļa satiksmes noteikumi**.

**8. NUMURU SAŅEMŠANA**

8.1. Starta numuri dalībniekiem tiek piešķirti reģistrācijas kārtībā.

8.2. Numurus dalībnieki varēs saņemt sacensību dienā **no plkst. 10:30 līdz 11.00.**

8.3. Numura saņemšanai nav iespējams pilnvarot citu personu, kā arī numuru nav tiesības nodot citai personai.

**9. NUMURA PIESTIPRINĀŠANAS LIETOŠANAS NOTEIKUMI**

9.1. Dalībnieka numurs jāpiestiprina dalībniekam priekšpusē redzamā vietā.

9.2. Dalībnieki starta koridorus ieņem individuāli.

9.3. Distances laikā jāievēro norādītais maršruts un distances koridors.

9.4. Pēc finiša numurus dalībnieki saglabā piemiņai.

**10. REZULTĀTU APKOPOŠANA UN PUBLICĒŠANA**

10.1. Sacensību rezultāti tiek apkopoti, vietas piešķirot pēc distancē pavadītā laika, laika skaitīšanu sākot no galvenā tiesneša dotā starta signāla brīža līdz finiša līnijas šķērsošanas brīdim.

10.2. Sacensību organizatori patur tiesības publicēt sacensību rezultātus drukātā veidā.

10.3. Piesakoties sacensībām, visi dalībnieki apliecina, ka neiebilst sacensību laikā uzņemto fotogrāfiju izmantošanai biedrības “Iepazīsti laukus” reklāmas aktivitātēm.

**11. APBALVOŠANA**

11.1. Apbalvošanas pasākums notiks sacensību dienā.

11.2. Apbalvojumu saņem **trīs ātrākie (1., 2., 3. vieta)** katrā distancē dalījumā pēc aktivitāšu veida (Ātrākā ģimene, Staigātājs 4.5, Nūjotājs 4.5, Staigātājs 9, Nūjotājs 9, Nūjotājs 22.5).

11.3. Organizatori un pasākuma sponsori var apbalvot dalībniekus arī citās nominācijās, kā arī mainīt apbalvošanas nosacījumus.

**12. PASĀKUMA FINANŠU ATBALSTS**

**12.1. Jelgavas novada pašvaldības atbalsts;**

**12.2. Dāvinājumi biedrības labdarības, sporta un veselības veicināšanas aktivitātēm.**

Biedrība “Iepazīsti laukus” valde

2025.gada 7.jūlijā